
ΔΕΛΤΙΟ ΤΥΠΟΥ

«Σε ετοιμότητα ο ΙΣΛ για την παροχή ιατρικής βοήθειας
στους αμάχους της Ουκρανίας»

Ο Ιατρικός Σύλλογος Λάρισας, μπροστά στο δράμα του Ουκρανικού λαού, πιστός στον όρκο του Ιπποκράτη, καλεί όλους τους ελεύθερους  και δημοκράτες γιατρούς του κόσμου σε συστράτευση για την αντιμετώπιση της νέας ανθρωπιστικής κρίσης που ήδη έχει αρχίσει. 
Βρισκόμαστε σε στενή συνεργασία τόσο με τον Πανελλήνιο Ιατρικό Σύλλογο και τους Ιατρικούς Συλλόγους της Χώρας, όσο και με τον Παγκόσμιο Ιατρικό Σύλλογο και θέτουμε ολόκληρη τη δύναμή μας στη διάθεση του στρατηγικού σχεδιασμού για την περίθαλψη των αμάχων (γυναικόπαιδα, υπερήλικες) που τις επόμενες μέρες θα φτάσουν και στη χώρα μας.
Καλούμε όλα τα μέλη μας, στο δημόσιο και ιδιωτικό τομέα σε ετοιμότητα και εγρήγορση ώστε να δράσουμε αμέσως όπου παραστεί ανάγκη.

